Trausti Hjaltason , bæjarfulltrúi í Vestmannaeyjum . Trausti Hjaltason , Hildur Sólveig Sigurðardóttir og Helga Kristín Kolbeins bæjarfulltrúar í Vestmannaeyjum : Eftirfarandi eru tillögur bæjarfulltrúa Sjálfstæðisflokksins fyrir fjárhagsáætlunargerðar ársins 2020 : Skattalækkun : Lagðar verði til sviðsmyndir að útsvarslækkun en nauðsynlegt er að halda álögum á íbúa í lágmarki . Allir útsvarsgreiðendur njóta góðs af slíku óháð því hvaða þjónustu þeir sækja til sveitarfélagsins . Sjálfstæðisflokkurinn telur að sem mestur hluti af sjálfsaflafé fólks sé best varið í þeirra eigin höndum . Efla flugið : Unnið verði markvisst að markaðssetningu flugvallarins okkar . Flugsamgöngur hafa átt undir högg að sækja sökum bættra sjósamgangna á undanförnum árum , en undirrituð telja sóknarfæri til staðar og nauðsynlegt sé að efla flugið eins og kostur er . Hildur Sólveig Sigurðardóttir , bæjarfulltrúi í Vestmannaeyjum . Lögð verði við fjárhagsáætlunargerð áhersla m.a. á framkvæmdir sem stuðla að aukinni tómstundaþátttöku , heilsueflingu og fjölskylduvænni afþreyingu á borð við : Byggt við Hamarskólann : Með það að markmiði að sameina Tónlistarskólann , frístundarverið og Hamarskólann undir sama þak . Gervigrasvöllur : Hafin verði undirbúningsvinna við að setja upp upphitaðan gervigrasvöll í Vestmannaeyjum . Göngustígagerð : Aukin kraftur settur í göngustígagerð fyrir gangandi vegfarendur um alla eyju . Blakvöllur : Hugað verði að fleiri heilsueflandi afþreyingamöguleikum á borð við útiblakvöll í miðbænum , sem gæti verið staðsettur sunnan við Ráðhúsið . Tónlist ungs fólks : Stutt verði við að finna vímuefnalausan og öruggan stað fyrir ungmenni til að stunda tónlist í frítíma . Helga Kristín Kolbeins bæjarfulltrúi í Vestmannaeyjum . Á undanförnum þremur kjörtímabilum hefur Sjálfstæðisflokkurinn lagt mikla áherslu á niðurgreiðslu skulda sveitarfélagsins , hagræðingu rekstrar , ásamt því að veita öfluga og fjölbreytta þjónustu við bæjarbúa . Sú stefna hefur skilað sveitarfélaginu í fremstu röð hvað varðar m.a. efnahagslegan styrk og stöðugleika sem er forsenda framfara og bættrar þjónustu .